VEGA præsenterer    
**JJ Paulo antænder scenen med varme grooves**    
*Den 18. november sætter JJ Paulo efteråret på pause, når han står klar til at skrue helt op for varmen i Lille VEGA med sine dansable bangers.*    
  
I starten af 2021 udgav JJ Paulo den sprøde single “Sawa Wale”, der er blevet råspillet overalt i verden og i særdeleshed på BBC Radio 1 i England.   
   
JJ Paulo er en ung fænomenal performer og sangskriver, der med varme afrikanske grooves og iskolde trap-beats kickstarterstarter den euforiske dansefest. Sangene bliver leveret med selvtillid, charme, humor og ikke mindst en utrættelige energi, som resulterer i smil, grin og ild i fødderne hos publikum.    
   
Hans musik og showmanship på scenen har kastet flere roser af sig fra bl.a. de danske og svenske P3 kanaler samt Gaffa der skriver:    
   
”Når du taler om JJ Paulo, taler du om en fantastisk performer der i en dansk kontekst kaster helt nye varme lys og klange ind i afrobeat-, hiphop- og R&B-traditionerne, og som udviser internationalt format.” 

JJ Paulo er opvokset i Silkeborg men født i Tanzania. Det er fra den traditionsrige tanzanianske sukuma-kultur, at han henter sin inspiration. Under sine koncerter deler JJ Paulo sin kærlighed til denne kultur med publikum, hvor dans er et kollektivt anliggende.   
   
I november 2020 udgav han sin seneste ep *Baba Mufasa*, der på halvanden uge fik over 100.000 afspilninger på Audiomack, Afrikas største streaming platform.    
   
**Fakta om koncerten**   
JJ Paulo (DK/TZ)      
Torsdag den 18. november, 2021 kl. 21.00       
Lille VEGA, Enghavevej 40, 1674 København V       
Billetpris 160kr. + gebyr       
Billetsalget starter i dag via [vega.dk](http://vega.dk/) og Ticketmaster